CELEX: 62014TN0829
Language: da
Date: 2014-12-29 00:00:00
Title: Sag T-829/14: Sag anlagt den 29. december 2014 — Antrax It mod KHIM — Vasco Group (Radiatorer)

23.2.2015   
            
            
               DA
            
            
               Den Europæiske Unions Tidende
            
            
               C 65/48
            
         Sag anlagt den 29. december 2014 — Antrax It mod KHIM — Vasco Group (Radiatorer)
   (Sag T-829/14)
   (2015/C 065/65)
   Stævningen er affattet på italiensk
   
      Parter
   
   
      Sagsøger: Antrax It Srl (Resana, Italien) (ved advokat L. Gazzola)
   
      Sagsøgt: Kontoret for Harmonisering i Det Indre Marked (Varemærker og Design) (KHIM)
   
      Den anden part i sagen for appelkammeret: Vasco Group BVBA (Dilsen, Belgien)
   
      Oplysninger vedrørende sagen for Harmoniseringskontoret
   
   
      Indehaver af det omtvistede design: Antrax It Srl
   
      Det omtvistede design: EF-design for »termosifon«-varer — EF-design nr. 593959-0002
   
      Den anfægtede afgørelse: Afgørelse truffet den 10. oktober 2014 af Tredje Appelkammer ved Harmoniseringskontoret (sag R 1273/2013-3)
   
      Påstande
   
   
               —
            
            
               Den foreliggende sag forenes med den sag, der er anlagt af sagsøgeren til prøvelse af Harmoniseringskontorets afgørelse R 1272/2013-3, eftersom denne afgørelse er fuldstændig identisk med afgørelsen i den foreliggende sag.
            
         
               —
            
            
               Den anfægtede afgørelse truffet af Harmoniseringskontoret annulleres, for så vidt som EF-design nr. 593959-0002 deri blev erklæret ugyldigt, fordi det ikke havde individuel karakter, og følgelig erklæres designet for gyldigt uden at sagen for tredje gang hjemvises til Harmoniseringskontoret.
            
         
               —
            
            
               Den anfægtede afgørelse truffet af Harmoniseringskontoret annulleres, for så vidt som Antrax IT s.r.l. deri blev tilpligtet at betale sagens omkostninger
            
         
               —
            
            
               Harmoniseringskontoret og Vasco Group BVBA tilpligtes in solidum at betale Antrax IT s.r.l. omkostninger, skadeserstatning og udgifter til juridisk bistand i forbindelse med den foreliggende sag.
            
         
               —
            
            
               Vasco Group BVBA tilpligtes at betale Antrax IT s.r.l. omkostninger, skadeserstatning, herunder teknisk erstatning, og udgifter til juridisk bistand i forbindelse med sagen for Harmoniseringskontoret, samt ethvert andet yderligere beløb i henhold til loven.
            
         
               —
            
            
               Det fastslås, at artikel 1d i forordning nr. 216/96 ikke er forenelig med artikel 41 i Nice-chartret.
            
         
      Søgsmålsgrunde
   
   
               —
            
            
               Søgsmålsgrundene og væsentligste argumenter er de samme som er påberåbt i sag T-828/14.